
                                                                                GRAD VUKOVAR   
                                                                             Upravni odjel za financije  

                                                                    
PREDMET:  Financijski plan-procjena prihoda i rashoda za razdoblje 2027-2029. godine.           

                       Osnovna škola kao proračunski korisnik je u obvezi izraditi financijski plan škole za 2027.god. te projekcije za 2028. i 2029. god., prema Zakonu o proračunu te prema naputku Ministarstva financija.
Procjenu prihoda i rashoda za razdoblje od 2027.-2029. godine dužni smo napraviti po izvorima financiranja. Planiranje se prikazuje na priloženim tablicama, koje su uz upute za izradu plana, objavljene na internetskim stranicama Ministarstva financija.   
Naša škola se financira iz dva izvora i to: 
1. Prvi dio financira Ministarstvo znanosti, obrazovanja i sporta (plaće - predviđeno je povećanje osnovice za 1 % u 1 mjesecu 2027. godine, prijevoz zaposlenika, regres, dar djeci, božićnice, uskrsnice, pomoći, otpremnine, jubilarne nagrade i ostalo) – KONTO 6361.                      
2. Drugi dio financira Grad Vukovar ( Plaće za pomoćnike u nastavi, učiteljice u dnevnom boravku, materijalni troškovi, električna energija, plin, dimnjačar, hitne intervencije, zdravstveni pregledi zaposlenika i ostalo) – KONTO 6711.
                  Škola ima planirane prihode za posebne namjene odnosno ručak u dnevnom boravku i participaciju roditelja za glazbenu školu. – KONTO 6526.
Imamo i vlastite prihode od iznajmljivanja dvorane Zajednici športskih udruga grada Vukovara  – KONTO 6641.  
U 2027. godini planirali smo plaće za 4. pomoćnika u nastavi.
Za pomoćnike u nastavi isplaćujemo plaće koje financira Grad Vukovar.
U 2027. god. planirana su sredstva za isplatu plaća za 3 učiteljice u dnevnom boravku koje će financirati grad Vukovar. Ugovor o djelu za E-tehničara također financira grad Vukovar i to smo planirali u 2027. godini.

              Osnovna škola Dragutina Tadijanovića, Vukovar za svoju djelatnost trenutno se ne koristi prostorima matične škole u ulici 204. vukovarske brigade 24 A, gdje se izvode radovi proširenja i dogradnje škole. Dio učenika i učitelja su izmješteni i raspoređeni u OŠ N. Andrić u Voćarskoj 1, Vukovar i u prostorima „Društva naša djeca“ i vrtića 1, Županijska 15 i K. .A. Stepinca br. 46, Vukovar. Koristi se prostor glazbenih odjela u 204. vukovarske brigade 2, područne škole u Ljudevita Posavskog 16, Lužac i Žrtava Domovinskog rata 2, Bogdanovci. Za potrebe Odjela suvremenog plesa koristi se prostor u najmu na adresi Županijska ulica 57. S ciljem poboljšanja uvjeta rada naših učenika i učitelja u periodu od 2027.-2029. godine planirane su aktivnosti opisane u tablici. Sredstva za realizaciju planiranih aktivnosti škola planira ostvariti potporom osnivača - Grada Vukovara, Ministarstva obrazovanja i sporta ali i realizacijom projekta financiranim sredstvima Republike Hrvatske, Fondova Europske unije, donacijama i sl. 
Sve planirane aktivnosti dio su trogodišnje strategije upravljanja nekretninama u vlasništvu Osnovne škole Dragutina Tadijanovića u periodu od 2027. do 2029. godine te će se realizirati sukladno mogućnostima i ponuđenim vremenskim okvirima. 


	r.b
	Opis aktivnosti s ciljem
	Potrebna sredstva
	Vrijeme realizacije 

	1.
	Klimatizacija 12 učionica škole ( nakon proširenja i rekonstrukcije) s ciljem stvaranja boljih radnih uvjeta te zdravijeg okruženja za učenike i učitelje.
	=10.000,00
	2027.-2029.

	2.
	Uređenje okoliša škole (nakon rekonstrukcije i proširenja)
Nabava i ugradnja držača za bicikle te uređenja okoliša sadnjom bilja.
	=15.000,00
	2027.-2029.

	3.
	Sanacija balkona uz učionicu tambure u prostoru GO čime bi se saniralo vlaženje učionice i stvorili kvalitetniji i zdraviji  uvjeti za održavanje nastave. 
	=17.000,00
	2027.-2029.

	4.
	Nabava glazbeni instrumenata s ciljem proširenja djelatnosti GO za učenje violončela, saksofona i klarineta. 
	=20.000,00
	2027-2029.

	5.
	Dodatno opremanje informatičkom opremom 
( pametne ploče i bijele ploče) i održavanje postojeće opreme. Nabava meteoroloških stanica.
	=6.000,00
	2027-2029.

	6.
	Nabava udžbenika i knjiga za knjižnicu škole. 
	=18.000,00
	2027-2029.



Plan će se ažurirati prema potrebama škole te uvjetima i količini sredstava natječaja koji nam budu dostupni na godišnjoj razini prema godišnjim strategijama upravljanja i raspolaganja nekretninama u vlasništvu osnovne škole Dragutina Tadijanovića, Vukovar za svako godišnje razdoblje.

Procjena plana prihoda i rashoda za razdoblje 2027-2029. godinu, je u skladu s trenutnim kretanjem makroekonomske projekcije te predviđenim rastom BDP za spomenuto razdoblje. U 2028 i 2029. god. projicirani su prihodi i rashodi isti kao i u 2027. god. 
[bookmark: _GoBack]         Prijedlog financijskog plana za 2027-2029. godinu usvojen je na sjednici školskog odbora OŠ Dragutina Tadijanovića, održanoj 07.10.2026. godine. 

